pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-​อปท.จัดหาอาหารกลางวันเด็กเล็ก ในศูนย์พัฒนาเด็กเล็กฯ บรรเทาความเดือดร้อนผู้ปกครองในช่วงปิดภาคเรียนจากสถานการณ์แพร่ระบาดโควิด-19
วันเสาร์ที่ 9 พฤษภาคม 2563
​อปท.จัดหาอาหารกลางวันเด็กเล็ก ในศูนย์พัฒนาเด็กเล็กฯ บรรเทาความเดือดร้อนผู้ปกครองในช่วงปิดภาคเรียนจากสถานการณ์แพร่ระบาดโควิด-19
​อปท.จัดหาอาหารกลางวันเด็กเล็ก ในศูนย์พัฒนาเด็กเล็กฯ บรรเทาความเดือดร้อนผู้ปกครองในช่วงปิดภาคเรียนจากสถานการณ์แพร่ระบาดโควิด-19
วันนี้ (9 พ.ค. 63) กระทรวงมหาดไทย เปิดเผยว่า ตามที่กระทรวงมหาดไทยได้แจ้งผู้ว่าราชการจังหวัดให้องค์กรปกครองส่วนท้องถิ่นดําเนินการตามมติคณะรัฐมนตรีเมื่อวันที่ 17 มีนาคม 2563 ให้ปิดสถานศึกษาในสังกัดทุกแห่งและทุกประเภท กรณีมีเหตุพิเศษ ตั้งแต่วันที่ 19 มีนาคม 2563 และมติคณะรัฐมนตรีเมื่อวันที่ 7 เมษายน 2563 ให้สถานศึกษาเลื่อนการเปิดภาคเรียนที่ 1 ปีการศึกษา 2563 จากวันที่ 16 พฤษภาคม 2563 เป็นวันที่ 1 กรกฎาคม 2563 ซึ่งกรมส่งเสริมการปกครองท้องถิ่นได้แจ้งโอนจัดสรรงบประมาณงบเงินอุดหนุนเดือนเมษายน-มิถุนายน 2563 กรณีเงินอุดหนุนสําหรับสนับสนุนอาหารกลางวันให้แก่องค์กรปกครองส่วนท้องถิ่น (อปท.)ไปแล้วนั้น
เนื่องจากสถานการณ์การแพร่ระบาดของโรคติดเชื้อไวรัสโคโรนา 2019 ทําให้ผู้ปกครองประสบปัญหาว่างงาน ขาดรายได้ ได้รับความเดือดร้อนในการครองชีพส่งผลให้ไม่สามารถจัดหาอาหารที่มีคุณค่าให้กับเด็กเล็กได้ ดังนั้น กระทรวงมหาดไทยจึงได้กําหนดแนวทางให้ อปท. จัดหาอาหารกลางวันสําหรับเด็กเล็ก ในศูนย์พัฒนาเด็กเล็กในช่วงปิดภาคเรียนจากนี้ โดยให้ดําเนินการสํารวจจํานวนเด็กเล็กในพื้นที่ที่มีความต้องการให้ศูนย์พัฒนาเด็กเล็กจัดหาอาหารกลางวันให้ในช่วงเวลาปิดศูนย์พัฒนาเด็กเล็ก กรณีเหตุพิเศษ เพื่อบรรเทาความเดือดร้อนให้กับผู้ปกครองในสังกัด อปท.
โดยในขณะนี้ อปท. ที่มีศูนย์พัฒนาเด็กเล็กฯ ได้เริ่มดําเนินการจัดหาอาหารกลางวันให้กับเด็กในศูนย์พัฒนาเด็กเล็กในสังกัดฯ โดยแจกจ่ายอาหารกลางวันของเด็กเล็กฯ ให้กับผู้ปกครอง ตั้งแต่วันที่ 5 พ.ค. 2563 เป็นต้นมา และในการรับอาหารได้จัดระเบียบตามมาตรการป้องกันการแพร่ระบาดของโรคโควิด-19 อย่างเคร่งครัด
สําหรับการดําเนินการในครั้งนี้ จะเกิดประโยชน์ต่อเด็กเล็กของศูนย์เด็กเล็กในสังกัด อปท. ในด้านชีวิตความเป็นอยู่และการเจริญเติบโตตามช่วงวัย โดยเฉพาะอย่างยิ่ง การได้รับอาหารที่มีคุณค่าทางโภชนาการครบถ้วนส่งผลให้เด็กเล็กมีการเจริญเติบโตตามวัย
รัฐบาลไทย-ข่าวทำเนียบรัฐบาล-พระเจ้าวรวงศ์เธอ พระองค์เจ้าโสมสวลีฯ เสด็จทรงเปิดงานรณรงค์วันงดดื่มสุราแห่งชาติ ประจำปี 2561
วันพุธที่ 18 กรกฎาคม 2561
พระเจ้าวรวงศ์เธอ พระองค์เจ้าโสมสวลีฯ เสด็จทรงเปิดงานรณรงค์วันงดดื่มสุราแห่งชาติ ประจําปี 2561
พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จทรงเปิดงานรณรงค์วันงดดื่มสุราแห่งชาติ ประจําปี 2561 จัดโดยกระทรวงสาธารณสุข ร่วมกับหน่วยงานทั้งภาครัฐ เอกชน
และประทานโล่ประกาศเกียรติคุณแก่องค์กรและบุคคลที่ดําเนินการดีเด่นด้านการควบคุมการบริโภคเครื่องดื่มแอลกอฮอล์
วันนี้ (18 กรกฎาคม 2561)ที่ศูนย์การค้าเซ็นทรัล เฟสติวัล อีสต์วิลล์ กรุงเทพมหานคร พระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จไปทรงเปิดงานรณรงค์วันงดดื่มสุราแห่งชาติ ประจําปี 2561 โดยมี ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค ผู้บริหาร ข้าราชการ แลเจ้าหน้าที่กระทรวงสาธารณสุข ร่วมรับเสด็จ
ศาสตราจารย์คลินิก เกียรติคุณ นายแพทย์ปิยะสกลสกลสัตยาทร รัฐมนตรีว่าการกระทรวงสาธารณสุข กราบทูลรายงานว่า คณะรัฐมนตรีมีมติ เมื่อวันที่ 8 กรกฎาคม 2551 กําหนดให้วันเข้าพรรษาของทุกปีเป็นวันงดดื่มสุราแห่งชาติ เนื่องจากการบริโภคเครื่องดื่มแอลกอฮอล์ก่อให้เกิดปัญหาด้านสุขภาพ ครอบครัว อุบัติเหตุและอาชญากรรม ส่งผลกระทบต่อสังคมและเศรษฐกิจของประเทศ เป็นสาเหตุการเสียชีวิตของประชากรทั่วโลกมากถึง 3.3 ล้านคนต่อปี ทั้งยังเกี่ยวข้องกับปัญหาความยากจน โดยพบว่าครัวเรือนที่มีสมาชิกดื่มสุราจะมีค่าใช้จ่ายสําหรับสุราร้อยละ 6-8 ของค่าใช้จ่ายทั้งหมดในช่วงเข้าพรรษาปี 2560 ประเทศไทยสามารถประหยัดค่าใช้จ่ายจากการลด ละ เลิกสุราได้ประมาณกว่าหมื่นล้านบาทส่งผลให้ประหยัดต้นทุนทางตรงเช่นค่ารักษาพยาบาล ค่าความเสียหายของทรัพย์สินที่เกิดจากอุบัติเหตุ และต้นทุนทางอ้อมเช่น การสูญเสียต่างๆทั้งยังลดปัญหาความรุนแรงในครอบครัวได้อีกด้วย
กระทรวงสาธารณสุข ได้ดําเนินการควบคุมการบริโภคเครื่องดื่มแอลกอฮอล์โดยใช้มาตรการทางกฎหมาย และมาตรการทางสังคม เพื่อลดปริมาณการบริโภคเครื่องดื่มแอลกอฮอล์ ได้ร่วมกับหน่วยงานทั้งภาครัฐ และเอกชนจัดงานรณรงค์วันงดดื่มสุราแห่งชาติ เพื่อเผยแพร่ความรู้ สร้างกระแส รณรงค์ ประชาสัมพันธ์ เรื่องโทษ พิษ ภัย ผลกระทบที่เกิดจากการบริโภคเครื่องดื่มแอลกอฮอล์แก่เด็ก เยาวชน และประชาชนทั่วไป ให้สังคมตระหนักถึงอันตรายของเครื่องดื่มแอลกอฮอล์ กระตุ้นให้ประชาชน ลด ละ เลิก การบริโภคเครื่องดื่มแอลกอฮอล์ พร้อมทั้งขอความร่วมมือหน่วยงานต่าง ๆ จัดกิจกรรม “วันงดดื่มสุราแห่งชาติ” ในช่วงเข้าพรรษา
ในการนี้ ทรงประทานโล่ประกาศเกียรติคุณแก่บุคคลและองค์กรที่ดําเนินการดีเด่นด้านป้องกันควบคุมการบริโภคเครื่องดื่มแอลกอฮอล์ จํานวน 38 ราย ทอดพระเนตรการแสดงชุด “คนเชิดคน ชี้ฤทธิ์พิษสุรา จากนั้นทรงตัดแถบแพรเปิดงานรณรงค์วันงดดื่มสุราแห่งชาติ ประจําปี 2561 และทอดพระเนตรนิทรรศการ
ทั้งนี้ ขอเชิญชวนประชาชนชาวไทยทุกคน งดดื่มสุราในช่วงเข้าพรรษา เพื่อเป็นจุดเริ่มต้นของการ ลด ละ เลิกการดื่มเครื่องดื่มแอลกอฮอล์และร่วมลงนามปฏิญาณตนงดดื่มสุราช่วงเข้าพรรษา 3 เดือนได้ที่ https://tas.go.th/เนื่องจากการดื่มเครื่องดื่มแอลกอฮอล์ ก่อให้เกิดปัญหาด้านสุขภาพ ครอบครัว อุบัติเหตุ และอาชญากรรม ส่งผลกระทบต่อสังคมและเศรษฐกิจของประเทศ เป็นสาเหตุการเจ็บป่วยกว่า 200 โรค ส่งผลให้เสียชีวิตปีละ 22,672 ราย
****************************** 18 กรกฎาคม 2561
รัฐบาลไทย-ข่าวทำเนียบรัฐบาล-นรม. สนับสนุนการจัดกิจกรรมงานเทียนส่องใจเนื่องในวันเอดส์โลก เพื่อกระตุ้นเตือนให้ประชาชนเกิดความตระหนักถึงปัญหาโรคเอดส์
วันอังคารที่ 21 พฤศจิกายน 2560
นรม. สนับสนุนการจัดกิจกรรมงานเทียนส่องใจเนื่องในวันเอดส์โลก เพื่อกระตุ้นเตือนให้ประชาชนเกิดความตระหนักถึงปัญหาโรคเอดส์
สภากาชาดไทย นําศิลปินดารา มาพบนายกรัฐมนตรี เพื่อรณรงค์กิจกรรมงานเทียนส่องใจเนื่องในวันเอดส์โลก พร้อมติดเข็มโบว์แดงรณรงค์เนื่องในวันเอดส์โลกแก่นายกรัฐมนตรี
วันนี้ (21 พฤศจิกายน 2560) เวลา 8.45 น. ณ ห้องโถงชั้น 1 ตึกบัญชาการ 1 ทําเนียบรัฐบาล ก่อนการประชุมคณะรัฐมนตรี นางสายสม วงศาสุวัฒน์ ประธานกรรมการฝ่ายหารายได้ศูนย์วิจัยโรคเอดส์ สภากาชาดไทย นายแพทย์สุวรรณชัย วัฒนายิ่งเจริญชัย อธิบดีกรมควบคุมโรค นําศิลปินดารา และคณะกรรมการจัดงานเทียนส่องใจ เนื่องในวันเอดส์โลก มาพบ พลเอก ประยุทธ์ จันทร์โอชา นายกรัฐมนตรี เพื่อประชาสัมพันธ์กิจกรรมงานเทียนส่องใจในวันเอดส์โลก
ทั้งนี้ องค์การสหประชาชาติได้กําหนดให้วันที่ 1 ธันวาคมของทุกปีเป็นวันเอดส์โลก เพื่อกระตุ้นเตือนให้ประชาชนเกิดความตระหนักถึงปัญหาเอดส์ ทั้งนี้ เพื่อให้เกิดความร่วมมือในการป้องกันและแก้ปัญหาเอดส์ สภากาชาดไทย โดยศูนย์วิจัยโรคเอดส์ ได้ร่วมมือกับ กระทรวงสาธารณสุข หน่วยงานภาครัฐ องค์กรเอกชน ภาคประชาสังคม ที่ทํางานด้านเอดส์ จัดงาน “เทียนส่องใจ” เนื่องในวันเอดส์โลก ซึ่งได้พระกรุณาคุณจากพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ เสด็จเป็นองค์ประธาน โดยการจัดงานครั้งนี้เป็นครั้งที่ 26 มีคําขวัญว่า “Princess PrEP ช่วยได้ไม่ติดเอดส์” ซึ่งเป็นการเทิดพระเกียรติพระเจ้าวรวงศ์เธอ พระองค์เจ้าโสมสวลี พระวรราชาทินัดดามาตุ ในโอกาสที่ทรงเจริญพระชันษาครบ 5 รอบในปีนี้ ในฐานะที่ทรงเป็นองค์อุปถัมภ์โครงการและกองทุนต่าง ๆ ด้านเอดส์ โดยเฉพาะอย่างยิ่งกองทุนพระวรราชาทินัดดามาตุ เพื่อช่วยลดการติดเอดส์ สภากาชาดไทย ที่ทรงประทานอนุญาตให้นํามาใช้ในการป้องกันการติดเชื้อเอชไอวีในกลุ่มที่มีพฤติกรรมเสี่ยง ด้วยการให้ยา “เพร็พ”
“เพร็ม” (PrEP = Pre-Exposure Prophylaxis) เป็นการให้ยาต้านไวรัสฯ ล่วงหน้ากับคนที่มีพฤติกรรมเสี่ยงก่อนที่เขาจะไปสัมผัสกับเชื้อได้ไม่ว่าเป็นกลุ่มประชากรใด โดยถ้ากินยาต่อเนื่อง อาจป้องกันได้เกือบ 100% จากการที่ยาไปสะสมอยู่ในร่างกายส่วนที่เป็นทางเข้าของเชื้อเอชไอวี เมื่อเชื้อเข้ามาก็จะถูกยาทําลายไปจึงไม่ติดเชื้อ หลายประเทศทั่วโลกนําเพร็พเข้ามาใช้ร่วมกับยุทธศาสตร์ตรวจเร็ว - รักษาเร็ว พบว่าไม่ถึงปี อัตราการติดเชื้อรายใหม่ลดลงอย่างอัศจรรย์
งานจะจัดขึ้นระหว่างวันที่ 1 - 2 ธันวาคม 2560 ณ ศูนย์การค้าจามจุรีสแควร์ กิจกรรมภายในงานจะมีการจัดนิทรรศการให้ความรู้ควบคู่กิจกรรมบันเทิง การแสดงบนเวทีของเยาวชนรุ่นใหม่ ร่วมสนุกกับศิลปิน ดารา และมินิคอนเสิร์ตจากนักร้องค่ายจีเอ็มเอ็มแกรมมี่ เป็นต้น
จากนั้น ศิลปินนักแสดงได้ติดเข็มโบว์แดงรณรงค์เนื่องในวันเอดส์โลกแก่นายกรัฐมนตรี โดยนายกรัฐมนตรีได้แสดงความขอบคุณ พร้อมกล่าวว่า รัฐบาลยินดีให้การสนับสนุนการจัดกิจกรรมงานเทียนส่องใจเนื่องในวันเอดส์โลก เพื่อเป็นการกระตุ้นเตือนให้ประชาชนเกิดความตระหนักถึงปัญหาโรคเอดส์ให้มากขึ้น รวมไปถึงมาตรการในการป้องกันและแก้ปัญหาเอดส์ อีกด้วย
*****************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-นายกรัฐมนตรีกำชับกรมควบคุมมลพิษ กระทรวงทรัพยากรธรรมชาติและสิ่งแวดล้อมให้ติดตามปัญหามลพิษจากหมอกควันและฝุ่นละอองอย่างใกล้ชิด และแจ้งเตือนประชาชนอยู่อย่างต่อเนื่อง
วันอังคารที่ 13 กุมภาพันธ์ 2561
นายกรัฐมนตรีกําชับกรมควบคุมมลพิษ กระทรวงทรัพยากรธรรมชาติและสิ่งแวดล้อมให้ติดตามปัญหามลพิษจากหมอกควันและฝุ่นละอองอย่างใกล้ชิด และแจ้งเตือนประชาชนอยู่อย่างต่อเนื่อง
นายกรัฐมนตรีกําชับกรมควบคุมมลพิษ กระทรวงทรัพยากรธรรมชาติและสิ่งแวดล้อมให้ติดตามปัญหามลพิษจากหมอกควันและฝุ่นละอองอย่างใกล้ชิด และแจ้งเตือนประชาชนอยู่อย่างต่อเนื่อง
วันนี้ (13 กุมภาพันธ์ 2561) เวลา 14.20 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวถึงกรณีปัญหามลพิษจากหมอกควันและฝุ่นละอองในอากาศที่เกิดขึ้นขณะนี้ว่า ไม่ต้องการให้ทุกคนวิตกกังวลจนมากเกินไปกับปัญหาดังกล่าว โดยขณะนี้หลาย ๆ คนมีมาตรการป้องกันตัวเองไม่ว่าจะเป็นการใส่หน้ากากอนามัยเวลาออกนอกบ้าน ซึ่งถือเป็นเรื่องที่ดีในการป้องกันตัวเอง ในส่วนของรัฐบาลก็จะมีมาตรการทําฝนเทียมเพื่อลดฝุ่นระออง พร้อมกันนี้ ได้กําชับให้กรมควบคุมมลพิษ กระทรวงทรัพยากรธรรมชาติและสิ่งแวดล้อมติดตามสถานการณ์อย่างใกล้ชิด และแจ้งเตือนประชาชนอยู่อย่างต่อเนื่อง
นายกรัฐมนตรีกล่าวต่อไปว่า ปัญหามลพิษจากหมอกควันและฝุ่นละอองในอากาศที่เกินค่ามาตรฐาน เป็นปัญหาระดับโลกในหลาย ๆ ประเทศ โดยเฉพาะประเทศใหญ่ ๆ ก็ประสบปัญหาเหมือนกัน ซึ่งสาเหตุของปัญหาเกิดจากหลายประเด็น ฉะนั้นพวกเราทุกคนต้องร่วมมือกัน ลดฝุ่นละออง โดยเฉพาะผู้ประกอบการต่าง ๆ และเกษตรกรที่เผาซังข้าวเพื่อเตรียมการปลูกพืช
---------------------------------------------
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019(COVID-19) ประจำวันที่ 6 เมษายน 2563 [กระทรวงสาธารณสุข]
วันจันทร์ที่ 6 เมษายน 2563
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 6 เมษายน 2563 [กระทรวงสาธารณสุข]
รายงานข่าวกรณีโรคติดเชื้อไวรัสโคโรนา 2019(COVID-19) ประจําวันที่ 6 เมษายน 2563
รายงานข่าวกรณีโรคติดเชื้อไวรัสโคโรนา2019(COVID-19)
ประจําวันที่6 เมษายน 2563
1. สถานการณ์ทั่วโลกใน 205ประเทศ 2 เขตบริหารพิเศษ 2 เรือสําราญ ข้อมูลตั้งแต่5 มกราคม –6 เมษายน 2563 (07.00 น.) พบผู้ป่วยยืนยันติดเชื้อจํานวน 1,271,999 ราย เสียชีวิต 69,405 ราย ส่วนสถานการณ์ต่างประเทศที่มียอดผู้ป่วยมาก 3 อันดับแรก คือ สหรัฐอเมริกาพบผู้ป่วย 336,327 ราย เสียชีวิต 9,605 ราย สเปนพบผู้ป่วย 131,646 ราย เสียชีวิต 12,641 ราย และอิตาลีพบผู้ป่วย 128,948 ราย เสียชีวิต 15,887 ราย
2. สถานการณ์ในประเทศไทย (5 เม.ย.63 เวลา 16.00 น.) ผู้ป่วยกลับบ้านได้ 119 ราย ผู้ป่วยรายใหม่เพิ่ม 51 ราย นับเป็นลําดับที่ 2,170-2,220 จําแนกเป็นกลุ่มดังนี้
กลุ่มที่ 1ผู้ป่วยที่มีประวัติสัมผัสกับผู้ป่วย หรือเกี่ยวข้องกับสถานที่ที่พบผู้ป่วยก่อนหน้านี้ จํานวน 25 ราย มีรายละเอียด ดังนี้
1.1 ร่วมพิธีกรรมทางศาสนาอิสลาม 3 ราย
1.2 สัมผัสกับผู้ป่วยที่มีรายงานมาแล้ว 22 ราย
กลุ่มที่ 2ผู้ป่วยรายใหม่ จํานวน 19 ราย มีรายละเอียด ดังนี้
2.1 คนที่เดินทางกลับจากต่างประเทศ รวม 2 ราย (เป็นคนไทย 1 ราย /ต่างชาติ 1 ราย)
2.2 สัมผัสผู้เดินทางจากต่างประเทศ 1 ราย
2.3 อาชีพเสี่ยง 3 ราย
2.4  บุคลากรทางการแพทย์ 13 ราย (สะสม 50 ราย)
กลุ่มที่ 3ได้รับผล lab ยืนยันพบเชื้อ อยู่ระหว่างรอประวัติและสอบสวนโรค 7 ราย
วันนี้ ได้รับรายงานผู้ป่วยเสียชีวิตเพิ่ม 3 ราย
รายที่ 1 เป็นชายไทย อายุ 28 ปี เข้ารับรักษาที่โรงพยาบาลเอกชนแห่งหนึ่ง ในจังหวัดสมุทรปราการ ด้วยอาการ ไข้ ไอ เจ็บคอ เสียชีวิตวันที่ 4 เม.ย. (เป็นผู้เสียชีวิตรายที่ 24)
รายที่ 2 เป็นชายไทย อายุ 51 ปี มีประวัติคนในครอบครัวติดเชื้อโควิด-19 มีโรคประจําตัว คือ เบาหวาน ความดันโลหิตสูง ไขมันในเลือดสูง มีภาวะอ้วน เข้ารับรักษาที่โรงพยาบาลเอกชนแห่งหนึ่งในกรุงเทพฯ ด้วยอาการไอ ปวดกล้ามเนื้อ ปวดศีรษะ หนาวสั่น เสียชีวิตวันที่ 4 เมษายน 2563 (เป็นผู้เสียชีวิตรายที่ 25)
รายที่ 3 เป็นหญิงไทย อายุ 59 ปี อาชีพค้าขาย มีประวัติไปในที่แออัด มีคนจํานวนมาก มีโรคประจําตัว คือ โรคเบาหวาน และมีภาวะระดับน้ําตาลในเลือดสูงร่วมกับภาวะเลือดเป็นกรด เข้ารับรักษาที่โรงพยาบาลเอกชนแห่งหนึ่ง ด้วยอาการหายใจหอบเหนื่อย น้ําตาลในเลือดสูง เสียชีวิตวันที่ 5 เมษายน 2563 (เป็นผู้เสียชีวิตรายที่ 26)
โดยสรุปภาพรวมวันนี้ มีผู้ป่วยกลับบ้านสะสม 793 ราย ยังรักษาในโรงพยาบาล1,401 ราย เสียชีวิตรวม 26 รายรวมมีผู้ป่วยสะสม 2,220 ราย
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ ให้คณะผู้บริหาร บริษัท โตโยต้า มอเตอร์ ประเทศไทย จำกัด เข้าพบ
วันเสาร์ที่ 25 กรกฎาคม 2563
รองปลัดฯ ภานุวัฒน์ ให้คณะผู้บริหาร บริษัท โตโยต้า มอเตอร์ ประเทศไทย จํากัด เข้าพบ
นายภานุวัฒน์ ตริยางกูรศรี รองปลัดกระทรวงอุตสาหกรรม ให้คณะผู้บริหาร บริษัท โตโยต้า มอเตอร์ ประเทศไทย จํากัด เข้าพบ
วันนี้ (24 กรกฎาคม 2563) นายภานุวัฒน์ ตริยางกูรศรี รองปลัดกระทรวงอุตสาหกรรม ให้คณะผู้บริหารบริษัท โตโยต้า มอเตอร์ ประเทศไทย จํากัด นําโดย นายศุภรัตน์ ศิริสุวรรณางกูร ที่ปรึกษาบริหารอาวุโส นางปวีณา นันทิกุลวาณิช ผู้ช่วยกรรมการผู้จัดการใหญ่ และคณะผู้บริหาร เข้าพบเพื่อนําเสนอมาตรการช่วยเหลือในการจัดการซากรถยนต์อย่างเป็นระบบ โดยมี นางเพ็ญวิภา ไตรศิริพานิช ผู้อํานวยการกองนโยบายอุตสาหกรรมรายสาขา 1 สํานักงานเศรษฐกิจอุตสาหกรรม นางสาวสิริลักษณ์ ชูโชติ ผู้เชี่ยวชาญเฉพาะด้านการรับรอง กลุ่มที่ปรึกษา สํานักงานมาตรฐานผลิตภัณฑ์อุตสาหกรรม นายพฤกษ์ ศิโรรัตนเศรษฐ์ ผู้อํานวยการกลุ่มจัดการกากอุตสาหกรรม 4 และนายพิศิษฐ รัตนธนาฤกษ์ ผู้อํานวยการกลุ่มวิชาการและการขนส่ง กองบริหารจัดการกากอุตสาหกรรม กรมโรงงานอุตสาหกรรม ร่วมหารือ ณ ห้องประชุม อก.2 ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-สมเด็จพระเจ้าอยู่หัวทรงพระราชทานความห่วงใยถึงประชาชน พร้อมมีพระราชกระแสรับสั่งให้รัฐบาลดูแลประชาชนให้ดีที่สุด ตลอดพระราชพิธีถวายพระเพลิงพระบรมศพ รัชกาลที่ 9
วันอังคารที่ 24 ตุลาคม 2560
สมเด็จพระเจ้าอยู่หัวทรงพระราชทานความห่วงใยถึงประชาชน พร้อมมีพระราชกระแสรับสั่งให้รัฐบาลดูแลประชาชนให้ดีที่สุด ตลอดพระราชพิธีถวายพระเพลิงพระบรมศพ รัชกาลที่ 9
สมเด็จพระเจ้าอยู่หัวทรงพระราชทานความห่วงใยถึงประชาชน พร้อมมีพระราชกระแสรับสั่งให้รัฐบาลดูแลประชาชนให้ดีที่สุด ตลอดพระราชพิธีถวายพระเพลิงพระบรมศพ รัชกาลที่ 9
วันนี้ (24 ตุลาคม 2560) เวลา 13.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงการเตรียมความพร้อมเตรียมการพระราชพิธีถวายพระเพลิงพระบรมศพพระบาทสมเด็จพระปรมินทรมหาภูมิพลอดุลยเดชว่า มีความพร้อมในทุก ๆ ด้าน และทุกพื้นที่ทั้งมณฑลพิธีท้องสนามหลวง ปริมณฑล และต่างจังหวัด โดยคณะกรรมแต่ละด้านได้มีการชี้แจงความพร้อมทุกประเด็นอย่างต่อเนื่อง รวมถึงมาตรการรักษาความปลอดภัย
นายกรัฐมนตรีกล่าวต่อไปว่า จากที่ได้เข้าร่วมซ้อมริ้วขบวนที่ผ่านมา ได้เห็นแววตา เห็นความตั้งใจของประชาชนที่ตั้งใจรอดูการซ้อมริ้วขบวน ถึงแม้อากาศจะร้อน และต้องใช้เวลานานก็ตาม โดยสมเด็จพระเจ้าอยู่หัวทรงพระราชทานความห่วงใยและส่งกําลังใจมาสู่ประชาชน พร้อมมีพระราชกระแสรับสั่งให้รัฐบาลดูแลประชาชนให้ดีที่สุด ให้ประชาชนมีความพึงพอใจ มีความสุขมากที่สุดในช่วงเวลาดังกล่าว
นอกจากนี้ นายกรัฐมนตรีได้กล่าว ขอบคุณสื่อมวลชนที่ได้เผยแพร่เกี่ยวงานราชพิธีฯ เป็นไปด้วยความเรียบร้อย พร้อมขอบคุณเจ้าหน้าที่ จิตอาสาด้านต่าง ๆ ที่ร่วมกันทําความดีเพื่อแผ่นดิน เพื่อพระบาทสมเด็จพระเจ้าอยู่หัวรัชกาลที่ 9 และขอให้ช่วยกันทําความดีต่อไป
---------------------------------------------
รัฐบาลไทย-ข่าวทำเนียบรัฐบาล-เปิดใหญ่ศูนย์ปฏิรูปอุตสาหกรรม (Industry Transformation Center : ITC) จังหวัดลำปาง สนองนโยบายพัฒนาประเทศ ตามกรอบนโยบาย 4.0
วันจันทร์ที่ 19 กุมภาพันธ์ 2561
เปิดใหญ่ศูนย์ปฏิรูปอุตสาหกรรม (Industry Transformation Center : ITC) จังหวัดลําปาง สนองนโยบายพัฒนาประเทศ ตามกรอบนโยบาย 4.0
รัฐมนตรีช่วยว่าการกระทรวงอุตสาหกรรม เป็นประธานเปิดงานศูนย์ปฏิรูปอุตสาหกรรม (Industry Transformation Center : ITC) จังหวัดลําปาง สนองนโยบายพัฒนาประเทศ ตามกรอบนโยบาย 4.0
วันนี้ (19 กุมภาพันธ์ 2561) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงานศูนย์ปฏิรูปอุตสาหกรรม (Industry Transformation Center: ITC) จังหวัดลําปาง โดยกลุ่มเซรามิกและวัสดุอุตสาหกรรม จัดตั้งขึ้นเพื่อช่วยเหลือส่งเสริมสนับสนุนผู้ประกอบการวิสาหกิจขนาดกลางและขนาดย่อม และเชื่อมโยงหน่วยงานต่างๆ เช่น หน่วยงานวิจัย สถาบันการศึกษา ผู้ประกอบการอุตสาหกรรม นักพัฒนานวัตกรรม ซึ่งเป็นกลไกรูปแบบอย่างหนึ่งของการพัฒนาวิสาหกิจขนาดกลางและขนาดย่อม ที่มีความพร้อมและศักยภาพสูงในการพัฒนานวัตกรรมหรือเทคโนโลยีอุตสาหกรรมเซรามิกและอุตสาหกรรมเชื่อมโยงไปสู่เชิงพาณิชย์ โดยมีนางสาวนิสากร จึงเจริญธรรม รองปลัดกระทรวงอุตสาหกรรม นายพรเทพ การศัพท์ ผู้ตรวจราชการกระทรวงอุตสาหกรรม นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม ผู้บริหารกระทรวงอุตสาหกรรม ร่วมเปิดงาน
โดยรัฐมนตรีช่วยว่าการกระทรวงอุตสาหกรรม ยังได้เยี่ยมชมการดําเนินงานด้านการให้บริการ 5 โซน ดังนี้
โซน 1 รับข้อมูล บันทึก จัดเก็บข้อมูล (แฟ้มประวัติ) ของผู้ประกอบ วิสาหกิจขนาดกลางและขนาดย่อม ทําการวิเคร่ะห์ คัดกรอง เพื่อส่งไปยังโซนบริการต่างๆ ตามประเด็นปัญหาความต้องการของผู้ขอบริการ
โซน 2 ออกแบบ พัฒนารูปแบบ จัดทําต้นแบบผลิตภัณฑ์ รับทราบแนวความคิดของผู้ขอรับบริการ หาข้อมูลเพิ่มเติมในรายละเอียดต่างๆ เช่น สินค้าใกล้เคียง คู่แข่ง รูปทรง สี วัสดุหลัก-รอง แบบลงตัว การร่างด้วยคอมพิวเตอร์ เป็นต้น
โซน 3 วิเคราะห์วิจัยและรับรองเซรามิกและวัสดุอุตสาหกรรม ทดสอบรับรองผลการทดสอบคุณสมบัติทางกายภาพ เคมี และแร่ พัฒนา สนับสนุนทางวิชาการด้านเซรามิกและวัสดุอุตสาหกรรม เพื่อยกระดับการผลิตเซรามิกและวัสดุอุตสาหกรรม วิเคราะห์ปัญหา เสนอแนะแนวทางในการแก้ปัญหา สนับสนุนทางวิชาการถ่ายทอดเทคโนโลยีที่ได้จากการวิเคราะห์ ทดสอบ วิจัย สู่สาธารณชนในรูปแบบต่างๆ
โซน 4 ศูนย์บริการเครื่องจักรกลางและโรงงานต้นแบบ ให้บริการเครื่องจักรกลางสําหรับกระบวนการผลิตเซรามิก ตั้งแต่เตรียมวัตถุดิบ การเคลือบ การขึ้นรูป การตกแต่ง และการเปาเตาค้นคว้าวิจัย การแก้ไขปัญหา พัฒนาต่อยอดชิ้นงานต้นแบบเพื่อยกระดับการผลิตของอุตสาหกรรมเซรามิกและอุตสาหกรรมเชื่อมโยง
โซน 5 ศูนย์แสดงและจําหน่ายสินค้าเซรามิกและหัตถอุตสาหกรรม เป็นพื้นที่เชื่อมโยงธุรกิจ บริการข้อมูลอุตสาหกรรม ศูนย์บริการธุรกิจ (Business Opportunity Center) บริการข้อมูลข่าวสาร องค์ความรู้ทางด้านการผลิต ศูนย์กลางเจรจา(Business Center) เป็นจุดเชื่อมโยงระหว่างผู้ผลิตและผู้ซื้อ ศูนย์กลางเรียนรู้ด้านอุตสาหกรรมเซรามิก และส่งเสริมการตลาดระดับประเทศ โดยการจัดงานนิทรรศการทางวิชาการ และงานจําหน่ายสินค้าเซรามิกและหัตถอุตสาหกรรม
ขอเชิญชวนให้ผู้ประกอบการเอสเอ็มอีมาใช้บริการของศูนย์นี้ซึ่งตั้งอยู่ในบริเวณศูนย์พัฒนาอุตสาหกรรมเซรามิก อําเภอเกาะคา จังหวัดลําปาง #industryprmoi #กระทรวงอุตสาหกรรม (กลุ่ม ปชส. สปอ.)
รัฐบาลไทย-ข่าวทำเนียบรัฐบาล-รัฐบาลจัดงาน “รวมใจ ช่วยไทย ลดรับเปิดเทอม”
วันศุกร์ที่ 5 พฤษภาคม 2560
$("#video-player3").css("background-color", "#000000");
var container = document.getElementById("video-player3");
flowplayer.conf = {
share       :false,  // --> set share button
// facebook    :true,
// ratio       :9/16,    // --> set ratio
// seekable    :true,
// autoplay    :false,
// splash   : true,
// chromecast  :true,
// auto quality
// hlsQualities:true,
poster      :"https://media.thaigov.go.th/uploads/thumbnail/news/2017/05/3530_560000004386201.JPEG", //poster
// swf         :"flowplayer.swf",
// hlsQualities:[{level: -1, label: "ABR"},{level: 1, label: "SD"}, {level: 6, label: "HD"}],
};
flowplayer(container, {
clip: {
sources: [
{
// type: "video/mp4",//ถ้า เป็น streamming application/x-mpegurl
// src:  "vod/testcar.mp4"
// type: "application/x-mpegurl",
// file: "smil.php?filename=hp_2.mp4/playlist.m3u8",
type: "video/mp4",//ถ้า เป็น streamming application/x-mpegurl
src:  "https://media.thaigov.go.th/uploads/vod/155/2017/05/mp3/01 รัฐบาลจัดงาน รวมใจ ช่วยไทย ลดรับเปิดเทอม.mp3"
}
],
title: "รัฐบาลจัดงาน “รวมใจ ช่วยไทย ลดรับเปิดเทอม”",
// qualities: ["160p", "260p", "530p", "800p"],
// defaultQuality: "260p"
}
});
รัฐบาลจัดงาน “รวมใจ ช่วยไทย ลดรับเปิดเทอม”
รัฐบาลจัดจําหน่ายสินค้าราคาพิเศษ เพื่อช่วยแบ่งเบาภาระผู้ปกครองในช่วงเปิดเทอม
ต่อจากนี้ไป ขอเชิญรับฟังไทยคู่ฟ้า ครับ
รัฐบาลจัดงาน “รวมใจ..ช่วยไทย..ลดรับเปิดเทอม” เพื่อจําหน่ายเครื่องแบบนักเรียนและสินค้าอุปโภคบริโภคในราคาลดสูงสุดถึงร้อยละ 80 ในระหว่างวันที่ 27 เม.ย. – 14 พ.ค. 2560 รวมระยะเวลา 18 วัน โดยร่วมมือกับผู้ผลิตและผู้จําหน่ายชุดนักเรียน จํานวน 4 ราย ได้แก่ ร้านศึกษาภัณฑ์ ร้านน้อมจิตต์ ห้างตราสมอ และร้านสมใจนึก รวมทั้งห้างสรรพสินค้าและร้านสะดวกซื้อ จํานวน 14 ราย ได้แก่ เซ็นทรัล โรบินสัน แฟมิลี่มาร์ท ท๊อปส์ เทสโก้โลตัส บิ๊กซี แม็คโคร เดอะมอลล์ เซเว่นอีเลฟเว่น ฟู้ดแลนด์ 108shop ลอว์สัน แม็กซ์แวลู และเจซีมาร์ท ทั้งนี้ คาดว่าจะช่วยแบ่งเบาภาระค่าครองชีพของผู้ปกครองและประชาชนได้มากกว่าร้อยละ 30 หรือคิดเป็นเงินประมาณ 6,000 ล้านบาท รวมถึงกระตุ้นให้เกิดการหมุนเวียนเงินในระบบเศรษฐกิจมากขึ้น
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รัฐมนตรีช่วยฯ ก.อุตฯ เปิดงานสัมมนา Food Trend in Asia 2019
วันพุธที่ 3 ตุลาคม 2561
รัฐมนตรีช่วยฯ ก.อุตฯ เปิดงานสัมมนา Food Trend in Asia 2019
นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงานสัมมนา Food Trend in Asia 2019 : Changes in Food Production and Marketing in Asia countries  ณ โรงแรมวินเซอร์ สูท สุขุมวิท 20 กรุงเทพฯ
วันที่ 3 ตุลาคม 2561 นายสมชาย หาญหิรัญ รัฐมนตรีช่วยว่าการกระทรวงอุตสาหกรรม เป็นประธานเปิดงานสัมมนา Food Trend in Asia 2019 : Changes in Food Production and Marketing in Asia countries จัดโดยสภาอุตสาหกรรมแห่งประเทศไทย และบรรยายพิเศษหัวข้อ “Future of Thai Food Industry” ณ โรงแรมวินเซอร์ สูท สุขุมวิท 20 กรุงเทพฯ
นายสมชาย กล่าวว่า ในปัจจุบันพฤติกรรมของผู้บริโภคอาหารมีการเปลี่ยนแปลงไปจากในอดีตซึ่งเดิมผู้บริโภคจะสนใจเพียงแค่รสชาติอาหารเท่านั้น แต่ปัจจุบันผู้บริโภคได้หันมาใส่ใจเรื่องอื่น ๆ มากขึ้น เช่น การใช้วัตถุดิบจากธรรมชาติ วิธีการและขั้นตอนการผลิตที่สะอาดและได้มาตรฐาน รวมถึงเรื่องโภชนาการอาหารเพื่อสุขภาพ เนื่องจากผู้บริโภคในปัจจุบันหันมาใส่ใจเรื่องสุขภาพมากยิ่งขึ้นและสามารถหาข้อมูลต่าง ๆ ได้ทางสื่อสังคมออนไลน์ ดังนั้นผู้ประกอบการอาหารจึงต้องเข้าใจพฤติกรรมของผู้บริโภคที่เปลี่ยนแปลงไป และหาช่องว่างทางธุรกิจเพื่อตอบสนองความต้องการของผู้บริโภคในอนาคต เช่น อาหารฟังก์ชัน อาหารออร์แกนิก อาหารทางการแพทย์ อาหารนวัตกรรมและอาหารสุขภาพเฉพาะกลุ่ม โดยข้อมูลจากสถาบันอาหารชี้ว่า เทรนอาหารในอนาคตจะเน้นเรื่องการป้องกันและส่งเสริมสุขภาพ รวมถึงความสะดวกสบายมากยิ่งขึ้น เช่น อาหารเพื่อการชะลอวัย กระชับรูปร่าง อาหารบํารุงสมอง บํารุงกําลัง ความจํา ชะลอการเสื่อมของร่างกายและป้องกันปัญหาที่จะเกิดขึ้นในชีวิตประจําวัน เช่น ไมเกรน ตาแห้ง ปวดเมื่อย กรดไหลย้อน
รัฐบาลไทย-ข่าวทำเนียบรัฐบาล-“โฆษกฯ ย้ำเหตุผลใช้ ม.44 ควบคุมวัดพระธรรมกาย เรียกร้องทุกฝ่ายย้อนดูต้นเหตุ แจงเจ้าหน้าที่ทำงานระมัดระวังตามขั้นตอนกม.ปกติ
วันเสาร์ที่ 25 กุมภาพันธ์ 2560
“โฆษกฯ ย้ําเหตุผลใช้ ม.44 ควบคุมวัดพระธรรมกาย เรียกร้องทุกฝ่ายย้อนดูต้นเหตุ แจงเจ้าหน้าที่ทํางานระมัดระวังตามขั้นตอนกม.ปกติ
โฆษกประจําสํานักนายกรัฐมนตรี ย้ําเหตุผลใช้ ม.44 ควบคุมวัดพระธรรมกาย เรียกร้องทุกฝ่ายย้อนดูต้นเหตุ แจงเจ้าหน้าที่ทํางานระมัดระวังตามขั้นตอนกม.ปกติ วอนผู้เห็นต่างทั่วโลกไตร่ตรองข้อมูล ขอสื่อร่วมตีแผ่ความจริงให้โลกรับรู้
วันนี้ (25 ก.พ.60) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยถึงกรณีที่เครือข่ายผู้นําองค์กรพุทธจาก 40 ประเทศ ได้ประชุมร่วมกันที่ประเทศเกาหลีใต้ เมื่อวันที่ 23 ก.พ.60 รวมทั้งศิษยานุศิษย์วัดพระธรรมกายและพระภิกษุสงฆ์ไทยบางรูป เรียกร้องให้รัฐบาลไทยยกเลิกการใช้มาตรา 44 ต่อวัดพระธรรมกายและวัดต่าง ๆ ในศาสนาพุทธ พร้อมถอนกําลังที่ล้อมวัดและงดใช้ความรุนแรง ว่า
“อยากให้ผู้ที่เรียกร้องทุกคนและประชาชนทั่วไปได้ศึกษาทบทวนดูว่า ต้นเหตุที่ คสช.ต้องใช้อํานาจตามมาตรา 44 ออกคําสั่งที่ 5/2560 นั้นเกิดจากอะไร เพราะเรื่องนี้ไม่ใช่เรื่องการเมืองหรือศาสนา แต่เป็นเรื่องของพระสงฆ์ที่กระทําความผิดเป็นอาชญากรแต่ไม่ยอมรับกฎหมาย และยังพยายามนําเรื่องของตนไปผูกโยงกับศาสนา เพื่อสร้างกระแสปลุกระดมมวลชนให้ออกมาปกป้องตนเองและกดดันเจ้าหน้าที่ไม่ให้สามารถเข้าจับกุมตัวในวัดได้ จึงต้องแยกแยะให้ชัดเจนระหว่างเรื่องศาสนากับการกระทําผิดกฎหมาย”
พลโท สรรเสริญ กล่าวต่อว่า จากการติดตามข้อมูลของทางการยังพบด้วยว่า มีการเกณฑ์พระสงฆ์จากต่างจังหวัดและประเทศเพื่อนบ้านเข้ามาเป็นกําลังเสริมเพื่อต่อต้านเจ้าหน้าที่ ทั้ง ๆ ที่ผ่านมาเจ้าหน้าที่ได้ปฏิบัติตามขั้นตอนทางกฎหมายอย่างดีที่สุด ตั้งแต่การเจรจาและขอเข้าตรวจค้นตามคําสั่งศาล แต่ก็ไม่ได้รับความร่วมมือ หนําซ้ํายังถูกขัดขวางทุกวิถีทางจนสุ่มเสี่ยงต่อการเกิดความรุนแรง จึงมีความจําเป็นต้องใช้กฎหมายพิเศษเข้าควบคุมพื้นที่ เพื่อให้เจ้าหน้าที่ทํางานได้อย่างราบรื่นและป้องกันผลกระทบที่อาจเกิดขึ้นกับผู้ที่ไม่เกี่ยวข้อง อย่างไรก็ตาม เจ้าหน้าที่ดีเอสไอและตํารวจยังคงใช้กฎหมายปกติเข้าตรวจค้น โดยมีทหารเป็นผู้รักษาความเรียบร้อยอยู่ภายนอกเท่านั้น
“ขณะนี้อยู่ระหว่างการค้นหาตัวผู้กระทําผิด ซึ่งมีความผิดฐานสมคบกันฟอกเงิน ร่วมกันฟอกเงิน และรับของโจร พร้อมพวกรวม 5 คน ซึ่งเจ้าหน้าที่ได้ใช้ความระมัดระวังอย่างสูงสุด ไม่มีการพกพาอาวุธเข้าไปในบริเวณวัด โดยคําสั่งดังกล่าวใช้ควบคุมเฉพาะวัดพระธรรมกาย ไม่เกี่ยวกับวัดอื่นในศาสนาพุทธ และไม่มีการใช้ความรุนแรงที่เกิดจากเจ้าหน้าที่ของรัฐตามที่มีการกล่าวอ้างแต่อย่างใด
ดังนั้น รัฐบาลจึงอยากเรียกร้องให้เครือข่ายผู้นําองค์กรพุทธทั่วโลกได้ไตร่ตรองข้อเท็จจริงดังกล่าว เพื่อไม่ให้ตกเป็นเครื่องมือทางการเมืองของอาชญากร และอยากให้สื่อมวลชนได้ทําความเข้าใจในจุดนี้และช่วยกันตีแผ่ความจริงให้สังคมโลกได้รับรู้ แทนการรายงานข่าวเหตุการณ์กระทบกระทั่งรายวัน ที่ทําให้ประชาชนหลงคิดไปว่าวัดพระธรรมกายทําถูก แต่เจ้าหน้าที่กลับเป็นฝ่ายผิดเสียเอง”
----------------------
สํานักโฆษก